| Žambylo sritiskaz. *Жамбыл облысы* |
| --- |
| 

|  |  |
| --- | --- |
|  | Žambylo srities herbas |
|  |  |
|  |

 |
|  |
|  |
| **Valstybė** | Kazachstano vėliava Kazachstanas |
| **Administracinis centras** | Tarazas |
| **Rajonų skaičius** | 10 |
| **Vadovas** | Jeksembin Boribay |
|  |
| **Gyventojų** (2022) | 1 215 482 |
| **Plotas** | 144 200 km² |
| **Tankumas** (2022) | 8 žm./km² |
|  |
| **Tinklalapis** | zhambyl.kz |

**Žambylo sritis** (kaz. *Жамбыл облысы*) – sritis pietryčių Kazachijoje. Sudaryta 1939 m. spalio 14 d. Administracinis centras – Tarazas. Vakaruose ribojasi su Pietų Kazachstano sritimi, šiaurėje su Karagandos sritimi, rytuose – Almatos sritimi, pietuose su Kirgizija ir beveik su netoli esančiu Uzbekistanu.

Nuo srities įkūrimo 1939 m. iki 1992 m. Žambylo sritis vadinosi **Džambulo sritimi** (nuo miesto pavadinimo). 1997 m. Žambylą pervadinus į Tarazą, sritis išlaikė senąjį pavadinimą.

Geografija
----------

Įvažiavimas į Kazachstaną (Žambylo sritį) ties Kordajumi per Šu upę
Žambylo srities šiaurėje yra Betpak Dalos molio dykuma, centre – Mujunkumo smėlio dykuma, pietvakariuose – Karatau kalnagūbris (iki 1660 m aukščio), rytuose Želtau kalnai (iki 974 m), pietryčiuose – Aitau kalnai (iki 2405 m), pietuose – Kirgizijos kalnagūbrio šiauriniai šlaitai (iki 4000 m).

Klimatas ryškiai žemyninis vidutinių platumų. Sausio vidutinė temperatūra lygumose nuo -10 iki -14, liepos 25-27. Kritulių per metus lygumose 100–200 mm, kalnuose 500–900 mm.

Upių mažai. Didžiausios – Ču, Talasas, Asa. Ežerai: Bijlikolis, Akolis, Aščikolis, Balchašo pietvakarinė dalis.

Priekalniuose – pilkžemių stepės, 1500–2000 m juostoje – kaštoninių dirvožemių stepės ir retmiškiai.

Gyventojai
----------

1976 m. duomenimis, miestų gyventojų buvo 45 %. 2009 m. duomenimis, miestų gyventojų yra 33,5 % (335 100).

|  |
| --- |
|  **Demografinė raida tarp 1976 m. ir 2009 m.** |
| **1976 m.** | **1989 m.** | **1999 m.** | **2009 m.** |
| 905 000 | 1 038 700 | 988 800 | 1 031 144 |
| 
* 

 |


| Gyventojų pasiskirstymas pagal etnines grupes |
| --- |
| Etninė grupė | Gyventojų (1970 m.) | Gyventojų (2005 m.) |
| Kazachai | 40,7 | 64,8 |
| Rusai | 32,4 | 18,1 |
| Uzbekai | 1,8 | 2,3 |
| Totoriai | 1,8 | 1,3 |
| Vokiečiai | 8,4 | 1,2 |
| Ukrainiečiai | 4,6 |  |
| Dunganai | 1,6 |  |
| Azerbaidžaniečiai | 1,1 |  |
| Korėjiečiai | 1,0 |  |

### Miestai

* Tarazas
* Karatau
* Šu
* Žanatasas

Ekonomika
---------

Greitkelis M 39
Svarbios pramonės šakos apima akmens fosfato kasybą (aplink Karatau). Šu upės slėnis yra vienas svarbiausių Kazachijos drėkinamosios žemdirbystės regionų. Geležinkelio transporto pagrindas srityje, pagrįstas 2 linijomis: pietvakarine Turkestano-Sibiro geležinkelis linija, einančia per Tarazą, Šu, Almatos kryptimi ir Transkazachstano linija, einančia nuo Šu, Almatos kryptimi. Greitkelis M 39 (dalis E40) eina pro Taškentą, Šymkentą (gretimos Pietų Kazachstano srities sostinė), Tarazą, Biškeką, tada grįžta į Žambylo provicniją (ties Kordajumi) ir rytų kryptimi eina į sostinę Almatą.

Šaltiniai
---------

1. ↑  KAZAKHSTAN, *citypopulation.de*
2. 1 2  *Žambylo sritis*. Lietuviškoji tarybinė enciklopedija, III t. Vilnius: Mokslo ir enciklopedijų leidybos institutas, 1978. T.III: Demokratinis-Garibaldžio
3. ↑  Oficiali svetainė
4. ↑  GeoHive
5. ↑


|  |  |
| --- | --- |
|  **Kazachstano sritys** |  |
| Akmolos sritis | Aktobės sritis | Almata | Almatos sritis | Astana | Atyrau sritis | Karagandos sritis | Kyzylordos sritis | Kustanajaus sritis | Mangystau sritis | Pavlodaro sritis | Pietų Kazachstano sritis | Rytų Kazachstano sritis | Šiaurės Kazachstano sritis | Vakarų Kazachstano sritis | Žambylo sritis |

Koordinatės: 44° š. pl. 72° r. ilg.﻿ / ﻿44°š. pl. 72°r. ilg.﻿ / 44; 72